open-index/open-wikipedia-markdown huggingface dataset:
سجدہ تلاوت

[تصغیر|[مصحف|مصاحف معاصرہ میں پائے جانے والا سجدے کی علامت۔]]
**سجدۂ تلاوت** قرآن کریم میں چند مقامات ایسے ہیں جن کی تلاوت کرنے یا کسی تلاوت کرنے والے سے سننے سے سجدہ واجب ہو جاتا ہے اس سجدۂ تلاوت کہتے ہیں ان سب کو سجود التلاوہ بھی کہا جاتا ہے۔قرآن کی وہ آیات جن کو پڑھتے ہوئے یا سنتے ہوئے سجدہ واجب ہو جاتا ہے۔ ان آیات پر سجدہ کرنا متفق علیہ ہے، مگر اس کے واجب ہونے میں اختلاف ہے۔ امام ابو حنیفہ کے نزدیک سجدہ تلاوت واجب ہے۔

## سجدہ تلاو ت کا معنی
سجدہ تلاوت اُس سجدہ منفردہ کو کہتے ہیں جو نیت کرکے دو تکبیروں(یعنی سجدہ میں جانے اور اُٹھنے کی تکبیروں) کے درمیان میں کیا جاتا ہے هِيَ سَجْدَةٌ مُفْرَدَةٌ مَنْوِيَّةٌ مَخْفُوفَةٌ بَيْنَ تَكْبِيرَتَيْنِ۔
## سجدہ تلاو ت کا حکم
سجدہ تلاوت کے مشروع ہونے میں سب کا اتفاق ہے ، البتہ اِس کے وجوب میں اختلاف ہے :
امام ابوحنیفہ کے نزدیک واجب ہے۔ امام مالک، امام شافعی اور امام احمد کے نزدیک سنت ہے ۔
## سجدہ تلاوت کی فضیلت
ابوہریرہ نبی کریمﷺکا یہ اِرشاد نقل فرماتے ہیں : جب ابن آدم آیتِ سجدہ پڑھ کر سجدہ کرتا ہے تو شیطان الگ ہوکر روتا ہے اور حسرت کے ساتھ کہتا ہے: ہائے افسوس!!ابن آدم کو سجدوں کا حکم دیا گیاتو اُس نے سجدہ کر لیا پس اُس کے لیے جنّت ہے،جبکہ مجھے سجدے کا حکم دیا گیا تو میں نے اِنکار کر دیا پس میرے لیے جہنم ہے۔ 

## سجدہ تلاوت کس پر
اِس پر سب کا اتفاق ہے کہ قاری یعنی آیتِ سجدہ پڑھنے والے پر سجدہ تلاوت کرنا(علی اختلاف القولین) لازم یا سنّت ہے، البتہ سننے والے پر سجدہ تلاوت ثابت ہونے کے لیے اُس کا اِرادۃً سننا ضروری ہے یا بلاقصد سننے سے بھی ہوجاتا ہے، اِس میں اختلاف ہے:
* احناف و شوافع: سامع اور مستمع دونوں پر سجدہ تلاوت ہے، یعنی بالقصد سنے یا بلاقصد۔
* مالکیہ و حنابلہ: مستمع پر سجدہ تلاوت ہے، سامع پر نہیں، یعنی بالقصد سننے والے پر سجدہ سہو ہوتا ہے، بلاقصد سننے والے پر نہیں۔

## شرائط سجدہ تلاوت
اِس سجدہ کے لیے بھی نماز کے سجدہ کی مانند شرائط ہیں کہ:
* قبلہ رُو ہونا۔
* با وضو ہونا۔
* نماز کے سجدہ کی مانند سر زمین پر رکھنا۔

## آیتِ سجدہ کو ترک کردینا
تلاوت کے دوران میں آیتِ سجدہ کو ترک کرکے آگے بڑھ جانا درست ہے یا نہیں ، اِس میں اختلاف ہے:
امام مالک:	اگر کوئی وضو سے ہو اور مکروہ وقت بھی نہ ہو تو آیتِ سجدہ کو ترک کردینا مکروہ ہے،اِس لیے کہ یہ اعراض کرنے کے مُشابہ ہے، جو درست نہیں۔اور اگر کوئی وضو سے نہ ہو یا مکروہ وقت ہو تو بلاکراہت جائز ہے ، اِس لیے کہ ابھی سجدہ کرنا ممکن نہیں۔
ائمہ ثلاثہ :	آیتِ سجدہ کو چھوڑ کر آگے بڑھ جانا مکروہ ہے، اِس لیے کہ اِس میں سجدے سے اعراض کرنا لازم آتا ہے، جو ظاہر ہے کہ درست نہیں۔
## مقامات سجدہ
احناف کے مطابق قرآن مجید میں کل چودہ سجدے ہیں۔ چار سجدے قرآن مجید کے نصفِ اول میں ہیں ‘ اور دس نصفِ ثانی میں ہیں۔
* امام احمد : 15 ہیں۔ سورۃ الحج کے دونوں اور سورۂ ص کا بھی ہے۔
* امام مالک : 11 ہیں۔ سورۂ صٓ اور مفصلات (نجم، انشقاق اور علق) کے تینوں نہیں ہیں
* احناف و شوافع: 14 سجدے ہیں — پھر — ان کے درمیان میں تعیین میں اختلاف ہے:
* احناف :	سورۃ الحج کا پہلا ہے، دوسرا نہیں۔ اور سورۂ صٓ کا سجدہ ہے۔
* شوافع: سورۃ الحج کے دونوں ہیں اور سورۂ ص کا سجدہ نہیں ہے۔

## مزید دیکھیے
* نماز
* سجدہ
* آیت

## حوالہ جات

میں پایا جانے والا سجدہ احناف کے نزدیک واجب کیوں نہیں

زمرہ:اسلامی اصطلاحات
زمرہ:اصطلاحات نماز
زمرہ:نماز
زمرہ:ٹائپو گرافی
زمرہ:ترتیب قرآن
زمرہ:دعائیں
زمرہ:قرآن
زمرہ:روایت ورش عن نافع
ہبہ

**ہبہ** کسی شخص کو عوض کے بغیرکسی چیز کا مالک بنا دینا ۔
## ہبہ کے لغوی معنی
ہبہ کے لغوی معنی ہیں کسی کو نفع بخش چیز دے کر اس پر مہربانی کرنا اگرچہ وہ مال نہ ہو۔

## اصطلاحی تعریف
ہبہ کی اصطلاحی تعریف یہ ہے کہ کسی کو کسی چیز کا بغیر کسی عوض کے فی الحال مفت مالک بنادیا جائے۔شرعاً کسی شے کا مفت یعنی بلاکسی عوض کے مالک بنانا ہبہ کہلاتا ہے۔
## الفاظِ ہبہ
الفاظِ ہبہ کی تین قسمیں ہیں :
* (1) پہلی قسم: ان الفاظ کی ہے جوصراحۃً اور وضعاً ہبہ کے معنی میں مستعمل ہوں جیسے کوئی شخص کسی سے کہے: میں نے تم کو یہ چیز ہبہ کی یا یہ کہے تم کو فلاں چیز کا مالک بنادیا یا میں نے فلاں چیز تمھارے لیے بنادی۔
* (2)دوسری قسم: ان الفاظ کی ہے جو کنایۃً اور عرفاً ہبہ کے معنی میں مستعمل ہوتے ہیں ، مثلاً کوئی شخص کسی سے کہے میں نے تم کو یہ کپڑا پہنادیا، یامیں نے تم کو یہ گھر عمر بھر کے لیے دیدیا، اس طرح کے دیگر الفاظ عرفا اور کنایۃً ہبہ کے معنی میں مستعمل ہوتے ہیں ۔
* (3)تیسری قسم: ان الفاظ کی ہے جو ہبہ اور عاریت دونوں کے معنی میں مستعمل ہوتے ہیں ، جیسے کوئی شخص کسی سے کہے میں نے تم کو اس جانور پر سوار کیا تو اس میں یہ بھی ہو سکتا ہے کہ جانور سے نفع اُٹھانے یعنی سواری کرنے کی اجازت دی اور یہ بھی ہو سکتا ہے کہ اس جانور ہی کا مالک بنادیا، پہلی صورت میں عاریت ہے اور دوسری صوت میں ہبہ ہے ۔
## ارکانِ ہبہ
ہبہ میں مجموعی طور پر تین باتیں پائی جاتی ہیں
* (1)ایجاب یعنی معطی کی طرف سے کسی شیٔ کے دینے کی پیشکش
* (2)قبول
* (3)قبضہ۔
بعض نے تعریف لکھی کہ ہبہ ایجاب وقبول سے منعقد ہوتا ہے اور قبضہ سے مکمل ہوتا ہے
## شرائطِ ہبہ
ہبہ سے متعلق شرطیں چار طرح کی ہیں
* (1)ایجاب وقبول سے متعلق شرطیں
* (2)واہب یعنی ہبہ کرنے والے شخص سے متعلق شرطیں
* (3)موہوب یعنی جو چیزیں ہبہ کی جارہی ہیں اس سے متعلق شرطیں
* (4)موہوب لہ یعنی جس شخص کو ہبہ کیا جارہا ہے اس سے متعلق شرطیں جن کی تفصیل اس طرح ہے۔
* پہلی قسم: یعنی ایجاب وقبول سے متعلق شرط یہ ہے کہ اس کو کسی ایسی بات کے ساتھ مشروط نہ کیا گیا ہو جس کے وجود اور عدم دونوں کا امکان ہو جیسے کہا جائے کہ میں نے ہبہ کیا بشرطیکہ فلاں شخص آجائے نیز ہبہ کو کسی وقت کی طرف منسوب نہ کیا گیا ہو کیونکہ ہبہ فی الفور مالک بنانے کا نام ہے۔
* دوسری قسم: یعنی واہب سے متعلق شرط یہ ہے کہ وہ تبرع کا حق رکھتا ہو یعنی وہ عاقل، بالغ، آزاد اور موہوب کا مالک بھی ہو؛ لہٰذا نابالغ، پاگل، غلام کا ہبہ درست نہیں ہے۔
* تیسری قسم: یعنی موہوب سے متعلق شرط یہ ہے کہ جو چیز ہبہ کی جارہی ہے وہ ہبہ کرنے کے وقت واہب کے پاس موجود ہو اور جس مال کو ہبہ کیا جارہا ہے وہ شریعت کی نگاہ میں قابل قدر وقیمت ہو؛ نیز وہ مال فی نفسہٖ شخصی ملکیت کے دائرے میں ہو اور واہب کی ملکیت میں ہو اگر موہوب قابلِ تقسیم ہو تو وہ تقسیم شدہ ہو مشترک نہ ہو اور یہ بھی ضروری ہے کہ وہ غیر موہوبہ شے سے پوری طرح فارغ ہو مشغول نہ ہو۔
* چوتھی قسم: یعنی موہوب لہ سے متعلق شرط یہ ہے کہ موہوب پر اس کی طرف سے قبضہ ضروری ہے؛ کیونکہ حنفیہ اور شوافع کے نزدیک ہبہ کے تام ہونے کے لیے قبضہ ضروری ہے، ان کا مسلک حضرت ابوبکر وعمر، عبد اللہ بن عباس اور معاذ بن جبل رضوان اللہ علیہم وغیرہم کے فتاویٰ پر مبنی ہے، جب کہ مالکیہ کے نزدیک ہبہ کرنے والے کے ایجاب ہی سے اس کی ملکیت ثابت ہوجاتی ہے؛ پھر قبضہ کے لیے واہب کی اجازت ضروری ہے؛ خواہ اجازت صراحۃً ہو یااشارۃً اور قبضہ کے درست ہونے کے لیے قبضہ کرنے کی اہلیت بھی ہو یعنی موہوب لہٗ عاقل ہو 

زمرہ:بخشیش
زمرہ:فقہی اصطلاحات
زمرہ:چھوٹے پیغام خانوں کا استعمال کرنے والے مضامین
زمرہ:اسلامی اصطلاحات
زمرہ:قانون
زمرہ:شہری قانون
اسلامی عقائد اور قانون کا تاریخی ارتقاء (کتاب)

**اسلامی عقائد اور قانون کا تاریخی ارتقا** () ممتاز مستشرق اگناز گولڈزیہر کی تصنیف کردہ کتاب ہے جس میں علم کلام، فقہ، تصوف اور قدیم و جدید فرقوں کی تاریخ جیسے موضوعات شامل ہیں۔ یہ کتاب پہلی مرتبہ 1910ء میں شائع ہوئی تھی اور اس کا دوسرا ایڈیشن 1925ء کو منظر عام پر آیا تھا۔ برلن کے ایک معروف مستشرق اور اسلامی علوم کے محقق کارل ہینرش بیکر نے مذکورہ کتاب کو نہ صرف "اسلامی علوم کے معیاری کام" کے طور پر سراہا بلکہ مصنف کی بھی ایک قابل محقق کے طور پر تعریف کی ہے جس نے اپنے دوست اسنوک ہرخرونیہ کے ساتھ مل کر سب سے پہلے ان سارے موضوعات کو ایک جگہ خوش اسلوبی سے ترتیب دیا۔

## ترتیب
### باب اوّل
کتاب کے باب اوّل کا عنوان ہے “ محمد اور اسلام “ جس میں لفظ اسلام کی تشریح “ ایمان باللہ “ اور ذات الہی سے مکمل وفاداری ، عقیدت اور یقین کے معانی میں کی گئی ہے۔ اmس باب میں مرکزی توجہ پیغمبر اسلام محمد صل اللہ علیہ وآلہ وسلم کے مذہبی افکار اور بعد ازاں ان کی ترقی پر مرکوز رکھی گئی ہے۔
### باب دوم
دوسرے باب “ قانون کا ارتقا “ کا آغاز اناطول فرانس کے ایک اقتباس سے ہوتا ہے۔

## حوالہ جات
گودرج گروپ

**گودرج گروپ**  بھارت کی ایک کثیر الصنعتی کمپنی ہے۔ اس کا صدر دفتر ممبئی میں ہے اور اس کی باگ دوڑ گودرج خاندان کے پاس ہے۔ سنہ 1897ء میں اسے اردشیر گودرج اور پیروجشاہ بورجورجی گودرج نے قائم کیا۔
## حوالہ جات

زمرہ:بھارتی برانڈ
زمرہ:بھارت کی صنعت کار کمپنیاں
زمرہ:ممبئی کی کمپنیاں
زمرہ:بھارت کی کثیر صنعتی کمپنیاں
زمرہ:1897ء میں قائم ہونے والی کمپنیاں
زمرہ:بھارت کی زرعی کمپنیاں
زمرہ:کثیر صنعتی کمپنیاں
زمرہ:بھارت کی کمپنیاں
آدی گودریج

**آدی بُورجورجی گودرج** (پیدائش 3 اپریل 1942ء) ایک بھارتی ارب پتی صنعت کار اور بزنس مین ہیں جو گودرج خاندان کے سرپرست اور گودرج گروپ کے صدر نشین ہیں۔ 2018ء تک ان کی کُل مالیت 2.9 بلین امریکی ڈالر جتنی تھی۔

## مزید دیکھیے
* گودرج گروپ

## حوالہ جات

زمرہ:1942ء کی پیدائشیں
زمرہ:بقید حیات شخصیات
زمرہ:بیسویں صدی کی بھارتی کاروباری شخصیات
زمرہ:بھارتی ارب پتی
زمرہ:مساچوسٹس انسٹیٹیوٹ آف ٹیکنالوجی کے فضلا
زمرہ:کامنز زمرہ جس کا ربط ویکی ڈیٹا پر ہے
زمرہ:کیتھڈرل اینڈ جان کینون اسکول کے فضلا
زمرہ:ممبئی کی پارسی شخصیات
زمرہ:ممبئی کی کاروباری شخصیات
زمرہ:ویکی ڈیٹا سے مختلف مختصر وضاحت
زمرہ:تجارت اور صنعت میں پدم بھوشن وصول کنندگان
زمرہ:بھارتی چیف ایگزیکٹو
خواتین کے خلاف تشدد

**خواتین کے خلاف تشدد**  میں وہ اعمال شامل ہیں جو خواتین اور لڑکیوں کے خلاف کیے جاتے ہیں۔ ایسے تشدد کو اکثر نفرت انگیز جرم کی قسم سمجھی جاتی ہے، جو خاص طور پر عورتوں اور لڑکیوں کے خلاف ہوتے ہیں صرف اس وجہ سے کہ ان کی جنس مونث ہے۔ خواتین کے خلاف تشدد کی لمبی تاریخ ہے، ہر زمانے میں تشدد میں اضافہ و کمی دیکھی گئی حتی کہ آج تک خواتین پر ظلم ڈھائے جاتے ہیں، کبھی گھریلو تشدد کی شکل میں تو کبھی جنسی تشدد کی صورت میں۔ اقوام متحدہ کی ایک رپورٹ کے مطابق، دنیا میں ہر روز اپنے خاندان اور ساتھی کے ہاتھوں لگ بھگ 137 خواتین قتل ہو جاتی ہیں۔

## حوالہ جات

خواتین کے خلاف تشدد
زمرہ:جنسی صنعت
زمرہ:خواتین کے خلاف جرائم
زمرہ:زن بیزاری
زمرہ:مبنی بر جنس تشدد
زمرہ:نسائیت اور صحت
زمرہ:ویکی ڈیٹا سے مطابقت رکھنے والی مختصر تفصیل
زمرہ:صنفی مساوات
زمرہ:جنسی تشدد
زمرہ:گھریلو تشدد
سوشت (ضلع)

**سوشت** (جرمن: Kreis Soest) جرمنی کا ایک آباد مقام جو Arnsberg Government Region میں واقع ہے۔

## تفصیلات
سوشت کی مجموعی آبادی 305,753 افراد پر مشتمل ہے۔

## مزید دیکھیے
* جرمنی
* جرمنی کے شہروں کی فہرست

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زوئست، جرمنی

**زوئست** (جرمن: Soest) جرمنی کا ایک آباد مقام جو Soest میں واقع ہے۔

## تفصیلات
زوئست کی مجموعی آبادی 48,682 افراد پر مشتمل ہے۔

## جڑواں شہر
شہر زوئست، جرمنی کے جڑواں شہر Kampen، Herzberg، بینگور، گوینڈ، Guérard، مشاواکا، انڈیانا، Sárospatak، Soest، ویسپے و Strzelce Opolskie ہیں۔

## مزید دیکھیے
* جرمنی
* جرمنی کے شہروں کی فہرست

## حوالہ جات

زمرہ:1609ء کی تحلیلات
زمرہ:1449ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:Harv اور Sfn کے بدون ہدف نقائص
زمرہ:ہینسیاٹک لیگ کے ارکان
زمرہ:نورڈرائن ویسٹ فالن میں قصبے
زمرہ:سابقہ جمہوریتیں
زمرہ:شہر ریاستیں
زمرہ:شاہی آزاد شہر
زمرہ:ہینسیاٹک لیگ
سوست، نیدرلینڈز

**سوست** (لاطینی: Soest) نیدرلینڈز  کا ایک آباد مقام  جو اوتریخت (صوبہ) میں واقع ہے۔

## تفصیلات
سوست  کی مجموعی آبادی  13 میٹر سطح سمندر سے بلندی پر واقع ہے۔

## جڑواں شہر
شہر سوست، نیدرلینڈز کا جڑواں شہر Soest ہے۔

## مزید دیکھیے
* نیدرلینڈز
* نیدرلینڈز کے شہروں کی فہرست

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
گری راج سنگھ

**گری راج سنگھ**  (ولادت: 8 ستمبر 1952ء) بھارت کے سیاست دان ہیں جن کا تعلق بھارتیہ جنتا پارٹی سے ہے۔ وہ مودی کی دوسری وزارت میں حلبیات و سمکیات کے وزیر ہیں۔

## ذاتی زندگی
گری راج سنگھ کی ولادت بھارت کی ریاست بہار کے لکھی سرائے ضلع کے برہیا نامی گاؤں میں ہوئی۔ ان کے والد کا نام رام اوتار اور والدہ تارا دیوی ہیں۔ انھوں نے 1971ء میں مگدھ یونیورسٹی سے اپنی تعلیم مکمل کی۔ ان کی شادی اما سنہا سے ہوئی اور ان کی ایک بیٹی ہیے۔

## سیاسی زندگی
2005ء تا 2010ء وہ حکومت بہار میں وزیر تھے۔ وہ ابتدا سے ہی نریندر مودی کے زبردست مداح رہے ہیں۔ انھوں علی الاعلان مودی کی تائید کی اور ایک لمبے عرصے سے ان کے وزیر اعظم ہونے کی وکالت کرتے رہے ہیں۔ بہار میں بی جے پی جدیو اتحاد ختم ہونے کے بعد نتیش کمار نے جن وزرا کوبرطرف کیا تھا ان میں گری راج سنگھ کا نام بھی نمایاں تھا۔ وہ بہار اسٹیٹ بھارتیہ جنتا پارٹی کے 16 رکنی انتخابی کمیٹی کے رکن ہیں۔ وہ رکن پارلیمان ہیں اور 2014ء کے انتخابات میں نوادا لوک سبھا نشست کی جیت حاصل کی تھی۔
2016ء میں وہ اس وقت سرخیوں میں آئے جب انھوں نے کہا کہ تمام مذاہب کے ماننے والوں کو ایک ہی تعداد میں بچے پیدا کرنے چاہیے۔ اکتوبر 2016ء میں انھوں نے ہندو کو زیادہ بچے پیدا کرنے چاہیے۔ 2016ء میں انھوں نے کہا کہ ہندو کی تعاد بھارت میں اور بڑھنی چاہیے۔

گری راج سنگھ ایک ہندو وادی نیتا کے طور پر معروف ہیں۔ مئی 2019ء میں مودی کی دوسری وزارت میں کابینہ بھارت میں شامل کیے گئے۔ انھوں نے بیگو سرائے لوک سبھا حلقہ سے بھارت کے عام انتخابات، 2019ء میں سی پی آئی کے قدآور امیدوار کنہیا کمار کو سکشت دے کر لوک سبھا کی نشست اپنے نام کی تھی۔

## حوالہ جات

زمرہ:1952ء کی پیدائشیں
زمرہ:بقید حیات شخصیات
زمرہ:بہار سے بھارتیہ جنتا پارٹی کے سیاست دان
زمرہ:بہار سے لوک سبھا کے ارکان
زمرہ:بہاری شخصیات
زمرہ:سترہویں لوک سبھا کے ارکان
زمرہ:سولہویں لوک سبھا کے اراکین
زمرہ:ضلع لکھی سرائے کی شخصیات
زمرہ:ضلع نوادہ کی شخصیات
زمرہ:نریندر مودی کی وزارت
زمرہ:بھارتی انتہائی دائیں بازو کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
سپر گرل

**سپر گرل**  پنجابی زبان میں فلم کا آغاز کیا۔ فلم 27 جنوری 1989ء کو پاکستان بھر کے سینماؤں میں ریلیز کیا گیا تھا۔ یہ پاکستانی ایکشن اور موسیقی فلموں میں پائی جاتی ہیں۔ جس کی ہدایات محمد اسلم ملک نے دی ہیں جب کہ محمد زبیر اس کے تخلیق کار ہیں۔ فلم کی کہانی سید نور نے لکھی ہے۔ فلم کی موسیقی وجاہت عطرے نے ترتیب دی، فلم کے نغمات وارث لدھیانوی اور خواجہ پرویز نے گیت لکھے۔ فلم کی لسٹ ریکارڈنگ میں شامل ایم سعید انھوں نے گیتوں کی بہترین ریکارڈنگ کی اور نورجہاں اور البیلا نے گیت گائے۔ 

## حوالہ جات

### بیرونی رابطہ
* 
* 
* 
* 

زمرہ:پاکستانی ایکشن فلمیں
زمرہ:پاکستانی جرم فلمیں
زمرہ:پاکستانی فنطاسیہ فلمیں
زمرہ:پنجابی زبان کی فلمیں
زمرہ:سلطان راہی کی فلمیں
زمرہ:نگار اعزاز جیتنے والی شخصیات
زمرہ:1989ء کی پاکستانی فلمیں
اخلاقی پولیس

اخلاقی پولیس ہندوستان میں نگرانی کے ان گروہوں میں سے ہے جن کے ذمہ اخلاقیات کا نفاذ ہے۔ ہندوستان کے کچھ قوانین اور ان کے نفاذ کے اداروں کے کردار بھی تقریباً اخلاقی پولیس کی مانند ہیں۔ اخلاقی پولیس کے مدنظر ان گروہوں کی سرگرمیوں پر نظر رکھنا ہے جن کی سرگرمیاں کسی بھی طرح سے ہندوستان کے قوانین یا ثقافت کے منافی ہوں۔
## حوالہ جات

زمرہ:بھارت میں جرائم
زمرہ:بھارت میں خواتین کے خلاف تشدد
زمرہ:تحفظ امن کارکنان
زی نیوز

تصغیر|لوگو
**زی نیوز**  ایک بھارتی نیوز چینل ہے جس کی شروعات 6 جولائی 1999ء کو ہوئی اور اس کی باگ دوڑ زی میڈیا کے پاس ہے۔ چینل کے مالک سبھاش چندرا ہیں جو راجیہ سبھا کے رکن ہیں۔

## حوالہ جات

زمرہ:1999ء میں قائم ہونے والے ٹیلی ویژن چینل اور اسٹیشن
زمرہ:ایسل گروپ
زمرہ:بھارت کی تفریحی کمپنیاں
زمرہ:بھارت کی میڈیا کمپنیاں
زمرہ:ہندی زبان کے ٹیلی ویژن اسٹیشن
زمرہ:بھارت میں 1999ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بھارتی خبری ویب سائٹ
زمرہ:نوئیڈا میں ٹیلی ویژن اسٹیشن
زمرہ:بھارت میں ٹیلی ویژن نیٹ ورکس
زمرہ:سانچہ جات خانہ معلومات
زمرہ:ٹیلی ویژن اسٹیشن
زمرہ:بھارت میں ٹیلی ویژن اسٹیشن
زمرہ:گودی میڈیا
زمرہ:زی انٹرٹینمنٹ انٹرپرائزز
سینئر کونسل

**سینئر کونسل**  یا ریاست کونسل ان ممالک کے سینئر قانون دانوں کو کہا جاتا ہے جو ماضی میں سلطنت برطانیہ کا حصہ رہے تھے۔ سینئر کونسل حالیہ یا سبقہ دولت مشترکہ ممالک میں مستعمل اصطلاح ہے۔ اس سے قبل اس عہدہ کو رانی کی کونسل کہا جاتا تھا مگر چونکہ اب رانی سربراہ ریاست نہیں ہوتی ہے لہذا دولت مشترکہ ممالک میں اس کا نام بدل کر سینئر کونسل کر دیا گیا۔ جن ممالک نے رانی کی کونسل سے بدل کر سینئر کونسل کر لیا ان میں موریشس، زامبیا، بھارت, ہانگ کانگ, the جمہوریہ آئرلینڈ, جنوبی افریقا, کینیا, ملاوی, سنگاپور, گیانا اور ٹرینیڈاڈ و ٹوباگو شامل ہیں۔

## حوالہ جات

زمرہ:قانون عرفی
دی ٹیلی گراف (بھارت)

**دی ٹیلی گراف ** بھارت کا ایک انگریزی روزنامہ اخبار ہے جو 7 جولائی 1982ء سے تسلسل کے ساتھ کولکاتا سے شائع ہو رہا ہے۔ یہ اے بی پی گروپ کے توسط سے چھپتا ہے۔ یہ دی ٹائمز آف انڈیا کو ٹکر دیتا رہتا ہے۔ 2014ء کی رپورٹ کے مطابق یہ چوتھا سب سے زیادہ پڑھا جانے والا انگریزی اخبار ہے۔

## حوالہ جات

زمرہ:بھارت میں شائع ہونے والے انگریزی زبان کے اخبارات
زمرہ:بھارت میں شائع ہونے والے روزنامے
زمرہ:بھارت میں 1982ء کی تاسیسات
زمرہ:پٹنہ کے اخبارات
زمرہ:کولکاتا میں شائع ہونے والے اخبارات
زمرہ:ویکی ڈیٹا سے مطابقت رکھنے والی مختصر تفصیل
سی این این نیوز 18

**سی این این–نیوز 18** (سابقہ **سی این این–آئی بی این**) بھارت کا انگریزی نیوز چینل ہے جس کی بنیاد راج دیپ سردیسائی نے رکھی۔ اب اس کی باگ دوڑ نیٹ ورک 18 کے پاس ہے۔ سی این این دنیا بھر کی خبریں دیتا ہے، جبکہ بھارتی نشریاتی نیٹ ورک بھارتی اور مقامی خبروں پر توجہ مرکوز رکھتا ہے۔

## حوالہ جات

زمرہ:2005ء میں قائم ہونے والے ٹیلی ویژن چینل اور اسٹیشن
زمرہ:سی این این
زمرہ:بین الاقوامی نشر کار
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی خبری ویب سائٹ
زمرہ:دہلی میں ذرائع ابلاغ
زمرہ:نوئیڈا میں ٹیلی ویژن اسٹیشن
زمرہ:نئی دہلی میں ٹیلی ویژن اسٹیشن
زمرہ:گودی میڈیا
بزنس لائن

**بزنس لائن** یا **دی ہندو بزنس لائن** بھارت کا ایک انگریزی کاروباری روزنامہ اخبار ہے۔ یہ کستوری اینڈ سنز کے توسط سے شائع ہوتا ہے، جو چینائی کے دی ہندو اخبار کے بھی ناشرین ہیں۔ یہ اخبار ہفتہ کے ہفتہ زراعت، ہوا بازی، خود حرکی اور آئی ٹی کی صنعت پر ترجیح دیتا ہے۔

## حوالہ جات

زمرہ:بھارت میں 1994ء کی تاسیسات
زمرہ:بھارت میں شائع ہونے والے انگریزی زبان کے اخبارات
زمرہ:بھارتی اخبارات پر نامکمل مضامین
زمرہ:کولکاتا میں شائع ہونے والے اخبارات
زمرہ:انگریزی اخبارات
میورا (رسالہ)

**میورا** بھارت کا ایک کنڑ ماہنامہ ادبی رِسالہ ہے جو میسور، کرناٹک سے شائع ہوتا ہے۔
## حوالہ جات

زمرہ:بھارت میں 1968ء کی تاسیسات
زمرہ:ماہنامہ رسالے
زمرہ:بھارت میں ذرائع ابلاغ
زمرہ:بھارتی جرائد
زمرہ:بھارت سے شائع ہونے والے ماہانہ رسالے
زمرہ:1968ء سے شائع ہونے والے رسالے
سدھا (رسالہ)

**سُدھا** بھارت کا ایک کنڑ ہفت روزہ رسالہ ہے۔ یہ بنگلور میں شائع ہوتا ہے۔

## حوالہ جات

زمرہ:بھارت میں 1965ء کی تاسیسات
زمرہ:ہندوستان کے ہفت روزہ رسالے
زمرہ:بھارت میں ذرائع ابلاغ
زمرہ:1965ء سے شائع ہونے والے رسالے
زمرہ:ویکی ڈیٹا سے مطابقت رکھنے والی مختصر تفصیل
دھولا گڑھ (ضلع پلول)

**دھولا گڑھ** بھارت کی ریاست ہریانہ کے ضلع پلول کی تحصیل پلول کا ایک گاؤں ہے۔ دھولاگڑھ گڑگاؤں ڈویژن کا حصہ ہے اور ضلعی صدر مقام پلول سے 5 کلومیٹر جنوب، ننگلا بھِکو پلول سے 6 کلومیٹر جبکہ ریاستی دار الحکومت چندی گڑھ سے 346 کلومیٹر کی مسافت پر واقع ہے۔

دھولا گڑھ کا رمز 121102 ہے اور اس کا ڈاک کا صدر دفتر پلول میں ہے۔ چراوتا، اتوحان، جودھپور، کرنا اور اف پی راجپوت دھولا گڑھ کے نواحی دیہات ہیں۔ دھولا گڑھ کے مغرب میں تحصیل ہاتھن، جنوب میں تحصیل ہودال، مشرق میں تحصیل حسن پور اور شمال میں تحصیل بلبھ گڑھ واقع ہیں۔ 
## حوالہ جات

زمرہ:ہریانہ
زمرہ:ضلع پلول کے گاؤں
زمرہ:ہریانوی زبان بولنے والے ممالک اور علاقہ جات
زمرہ:شمالی بھارت
عبد الرحمن بن قدامہ مقدسی

**عبد الرحمن بن قدامہ مقدسی**، پورا نام: ابو الفرج شمس الدین عبد الرحمن بن ابو عمر محمد بن احمد بن محمد بن قدامہ مقدسی جماعیلی حنبلی ہے، حنبلی مذہب کے فقیہ اور اعلام شمار ہوتے ہیں۔
## سوانح
**ولادت:-** پیدائش سنہ 597ہجری، مطابق 1200عیسوی میں دمشق میں ہوئی، قضا کی ذمہ داری لینے والے پہلے حنبلی قاضی ہیں، تقریباً بارہ سال تک منصب قضا پر فائز رہے، پھر از خود معزول ہو گئے، صاحب تصانیف فقیہ اور محدث تھے، امام نووی کے حدیث کے شیخ تھے، ابن العطار کہتے ہیں: «وہ (مقدسی) نووی کے حدیث میں اجل شیوخ میں سے تھے»۔ 

**وفات:-** سنہ 682 ہجری، مطابق 1283عیسوی میں دمشق ہی میں وفات پائی۔

### تصنیفات
مقدسی کی کئی تصنیفات ہیں، دو اہم کتابوں کے نام:
* **الشرح الکبیر علی المقنع**، فقہ حنبلی کی مشہور کتاب المقنع کی شرح ہے، الشافی نام سے بھی موسوم ہے۔ 
* **مختصر منہاج القاصدین**، ابن جوزی کی مشہور کتاب منہاج القاصدین کی تلخیص ہے۔

## حوالہ جات

زمرہ:597ھ کی پیدائشیں
زمرہ:682ھ کی وفیات
زمرہ:حنابلہ
زمرہ:شام کے محدثین
پرائری آف سیون

**پرائری آف سیون**  یا پرائری اف صہیون یا خانقان صہیون ایک خفیہ برادری یا تنظیم تھی۔ اسے پرائری پلاٹرڈ نے 1956 میں ایک افواہ کے طور پر بنایا۔بعد میں یہ تنظیم ختم ہو گئی۔
1960 کی دہائی میں پلاٹرڈ نے اس تنظیم کے لیے ایک جعلی تاریخ بھی بنائی، جس میں بتایا گیا کہ اس تنظیم کو جیوفرے آف باؤلون (Godfrey of Bouillon)نے 1099ء میں مملکت یروشلم میںصہیون پہاڑی پر بنایا تھا۔
## حوالہ جات

زمرہ:1960 کی دہائی کی فریب دہی
زمرہ:پرائری آف سیون کی فریب دہی
زمرہ:خفیہ انجمنیں
زمرہ:فرانس میں خفیہ تنظیمیں
زمرہ:فرانس میں فریب دہی
زمرہ:سازشی نظریات
زمرہ:تاریخ مسیحیت
زمرہ:افسانہ
زمرہ:افسانوی تنظیمیں
نہایت افسوسناک واقعہ

**نہایت افسوسناک واقعہ**  فیودر دوستوئیفسکی کی ایک مختصر طنزیہ ناول ہے جس میں دیوانی ملازمت پر تنقید کرتے ہوئے اسے موضوع بنایا گیا ہے۔ دوستوفسکی نے یہ کہانی سنہ 1862ء میں ہسپانیہ کے مختصر سفر سے واپس آنے بعد لکھی تھی اور اسی سال پہلی مرتبہ مجلہ "وقت" میں شائع ہوئی جس کا بانی اور مدیر خود دوستوفسکی تھا۔ یہ کہانی طنزیہ ہے اور ایک دیوانی ملازمہ (civil servant) کی مدہوشی کے ارد گرد گھومتی ہے۔ رچرڈ پیویر لکھتے ہیں کہ اس کہانی کا مقصد اصلاح کی اس روح کا اظہار تھا جو 1855ء میں تخت نشین الیگزینڈر دوم کے دور حکومت کے ابتدائی سالوں میں روس میں جاری و ساری تھی۔

## پلاٹ کا تعارف
جیسی کولزون نے 1996ء میں کتاب کا تعارف کچھ یوں کرایا تھا:

## حوالہ جات

زمرہ:1862ء کے افسانے
زمرہ:فیودر دوستوئیفسکی کے افسانے
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کا ادب
زمرہ:روسی-زبان کا ادب
زمرہ:طنز
دھولا گڑھ

**دھولا گڑھ** سے مراد ہے:
* دھولا گڑھ، ضلع ہاوڑہ، مغربی بنگال کا گاؤں
* دھولا گڑھ، ضلع پلول، ہریانہ کا گاؤں
بیداری عرب

**بیداری عرب**  عرب ملت پروری پر لکھی گئی ایک کتاب کا عنوان ہے جس کے مصنف لبنانی-مصری ادیب اور مورخ جورج حبيب اینٹونیس (19 اکتوبر 1891- 21 مئی 1942) ہیں، جبکہ ریحان عمر نے اسے اردو قالب بخشا۔ یہ کتاب 1938ء ميں برطانوی اشاعتی ادارے ہمیش ہملٹن کے زیر اہتمام لندن سے شائع ہوئی تھی۔ اس کتاب کو جدید عرب نسل پرستی کی تاریخ پر ایک بنیادی اور اہم ترین تحقیقی اور نصابی کتاب کا درجہ دیا جاتا ہے۔ مشرق وسطی کی تاریخ کے ماہر و محقق مارٹن سیتھ کرامر کے مطابق ”بیداری عرب“ برطانوی اور امریکی تاریخ دانوں اور ان کے طلبہ کی آئندہ نسلوں کے لیے ترجیحی درسی کتاب بن گئی ہے۔

اس کتاب نے عرب قوم پرستی کی اصل، 1916ء میں برپا ہونے والی عرب بغاوت کی اہمیت اور مشرق وسطی میں پہلی جنگ عظیم کے بعد ہونے والے سیاسی تصفیہ کے پس پردہ کار فرما سازشوں پر ایک نہ ختم ہونے والی بحث کو بھی جنم دیا۔

## تجزیہ
أنطونيوس نے مصر میں محمد علی پاشا کے دور تک عرب قوم پرستی کا سراغ لگایا۔

## حوالہ جات

زمرہ:1938ء کی غیر افسانوی کتب
زمرہ:1938ء کی کتابیں
زمرہ:عرب قوم پرستی
زمرہ:فلسطین اسرائیل تنازع کتابیں
زمرہ:نظریات تاریخ
زمرہ:سرورق سے عاری کتابیں
نجم الدین احمد بن حمدان

**ابو عبد اللہ نجم الدین احمد بن حمدان بن شبیب بن حمدان حرانی حنبلی**، ساتویں صدی ہجری کے حنبلی مذہب کے فقیہ اور قاضی تھے، اصولی اور ادیب تھے، **ابن حمدان** نام سے مشہور ہیں۔

## سوانح
حران میں سنہ 603ہجری، مطابق 1206عیسوی میں پیدا ہوئے، وہیں پرورش پائی، پھر وہاں سے حلب، دمشق اور بیت المقدس کا سفر کیا، قاہرہ میں نائب قاضی رہے، اخیر عمر تک وہیں سکونت پزیر رہے، نابینا ہو گئے تھے، سنہ 695ہجری مطابق 1295عیسوی میں قاہرہ ہی میں وفات پائی۔

## شیوخ

عبد القادر الرہاوی، فخر الدین بن تیمیہ، یوسف السکاکینی الحرانی، ابو بکر بن نصر الحرانی، سلامہ بن صدقہ، ناصح الدین بن جمیع، ابو علی الاوقی، ابن صباح، ابن غسان، ابن روزبہ، ابن صدیق الحرانی، ناصح الدین بن ابی الفہم، شمس الدین المنجى، ابن سلامہ النجار، ابن خلیل، مجد الدین بن تیمیہ۔

## تلامذہ

ابن ابی بکر الحربی، سیف الدین النابلسی، شرف الدین الدمیاطی، سعد الدین الحارثی، ابن الحداد الآمدی، زین الدین بن حبیب، ابن جبارہ المقدسی، ابن مسعود الحارثی، فتح الدین بن سید الناس، قطب الدین عبد الکریم، علم الدین البرازلی، جمال الدین المزی، بدر الدین بن الحبال، سنقر الحواشی، ابن ابی القاسم الفارقی، ابن ابی الحرم القلانسی۔

## عقائد
ابن حمدان حنبلی اپنے کتاب "نہایۃ المبتدئین فی اصول الدین"(عقیدہ میں مختصر کتاب ہے) میں لکھتے ہیں: «خدائے تعالیٰ کی ذات نہ تو جوہر ہے، نہ عرض اور نہ جسم، نہ اس میں کوئی حادث حلول ہے اور نہ وہ کسی حادث میں» اس کتاب میں مزید لکھا ہے کہ: «اللہ کو حواس سے نہیں جانا سکتا اور نہ لوگوں پر قیاس کیا جا سکتا ہے، نہ اس کی ذات اور صفات میں قیاس کی گنجائش ہے، نہ اسے نر اولاد ہے نہ مادہ، بلکہ وہ ہر چیز سے بے نیاز ہے اس سے کوئی شے بے نیاز نہیں، نہ وہ کسی کے مشابہ اور نہ کوئی اس کے مشابہ، جس نے مخلوق کے ساتھ اس کی تشبیہ دی اس نے کفر کیا، اس کی ذات کو نہ سوچا جا سکتا ہے اور نہ سمجھا جا سکتا ہے، مخلوق میں اس جیسا کوئی نہیں ہے نہ اس کی کوئی مثال ہے، زبان و کلام سے اس کی تعریف ممکن نہیں ہے»۔

اللہ کے استواء علی العرش ہونے کے تعلق سے لکھتے ہیں: «ہمارا عقیدہ ہے کہ اللہ کی ذات آسمان میں ہے، وہ عرش پر بلا کیفیت اپنی شان کے مطابق مستوی ہے، ہم اس کی تاویل و تفسیر بیان نہیں کر سکتے، نہ ہم کچھ خیال یا متعین کر سکتے ہیں اور نہ جھٹلا سکتے ہیں، بلکہ اس کو اللہ پر چھوڑ دیتے ہیں» مزید لکھتے ہیں: «جس نے کہا کہ خدا اپنی ذات کے ساتھ ہر جگہ موجود ہے تو وہ کافر ہے، اس لیے کہ اس نے خدا کی ذات کو جگہ کے ساتھ خاص کر دیا اور خدا کی ذات ان گندی جگہوں سے بہت بلند اور پاک ہے، اللہ کی پاک ذات آسمان میں عرش پر ہے جو اس کی شان کے مطابق ہے»۔

## تصنیفات
* نہایۃ المبتدئین فی اصول الدین (عقیدہ میں)
* الرعایۃ الكبری
* الرعایۃ الصغرى (فقہ میں)
* صفۃ المفتی والمستفتی
* مقدمۃ فی اصول الدین
* جامع الفنون وسلوة المحزون (ادب میں)۔

## حوالہ جات

زمرہ:603ھ کی پیدائشیں
زمرہ:1206ء کی پیدائشیں
زمرہ:695ھ کی وفیات
زمرہ:1295ء کی وفیات
زمرہ:تیرہویں صدی کے اسلامی مسلم علما
زمرہ:حران کی شخصیات
زمرہ:حنابلہ
زمرہ:علمائے اہلسنت
زمرہ:ویکی ڈیٹا سے مطابقت رکھنے والی مختصر تفصیل
عرفان انصاری

**عرفان انصاری** (پ۔ 1973ء) ایک بھارتی سیاست دان ہیں، جو جامتاڑا سے جھارکھنڈ مجلس قانون ساز کے رکن ہیں۔ ان کا تعلق انڈین نیشنل کانگریس سے ہیں۔ وہ لوک سبھا کے سابق رکن فرقان انصاری کے بیٹے ہیں۔ اور ایم بی بی ایس اور ایم ڈی ڈاکٹر ہیں۔

جولائی 2019ء میں بھاجپا کے رکن مجلس قانون ساز سی پی سنگھ نے اُن سے جئے شری رام کا نعرہ لگانے کی خواہش کی اور کہا ”آپ کے پوروج (آبا و اجداد) بھی جئے شری رام والے تھے۔ آپ کے پوروج (آبا و اجداد) تیمور لنگ نہیں تھے۔ گوری اور غزنی نہیں تھے۔“ عرفان انصاری نے کہا ”آپ ڈرا نہیں سکتے رام کو بدنام مت کیجیے، رام سب کے تھے۔ لوگوں کو کام چاہیے، روزگار چاہیے، نالی چاہیے، سڑک چاہیے، بجلی چاہیے۔“

## حوالہ جات

زمرہ:1973ء کی پیدائشیں
زمرہ:بقید حیات شخصیات
زمرہ:جھارکھنڈ سے انڈین نیشنل کانگریس کے سیاست دان
زمرہ:جھارکھنڈ قانون ساز اسمبلی کے ارکان
دنیا ٹوڈے

دنیا ٹوڈے ویب گاہ کا آغاز 2016 میں کیا گیا اور دنیا ٹوڈے پر پاکستان اور بیرون ممالک سے متعلق خبریں شائع کی جاتی ہیں
دنیا ٹوڈے

**** }

زمرہ:ساحر تخلیق مضمون کے ذریعہ تحریر شدہ مضامین
ناہید حسن

**ناہید حسن** (پ۔ 1 اکتوبر 1988ء) ایک بھارتی سیاست دان ہیں۔ کیرانہ سے اتر پردیش قانون ساز اسمبلی کے رکن ہیں۔ ان کا تعلق سماجوادی پارٹی سے ہیں۔

## حوالہ جات

زمرہ:1988ء کی پیدائشیں
زمرہ:بقید حیات شخصیات
زمرہ:سماج وادی پارٹی کے سیاست دان
زمرہ:ضلع شاملی کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اتر پردیش کے ارکان مجلس قانون ساز 2017ء-2022ء
زمرہ:اتر پردیش کے ارکان مجلس قانون ساز 2022ء-2027ء
ابو الزناد

**ابوالزناد**تابعین میں اکابر اہل علم میں شمار کیے جاتے ہیں۔
### نام ونسب
عبد اللہ نام،والدکانام ذ کوان تھا،ابو عبد الرحمن کنیت،ابو الزناد لقب،لقب ہی سے وہ مشہور ہیں،نسبًاہمدانی تھے،ابوالزناد قریش کی غلامی میں تھے، لیکن غلامی کی نسبت میں اختلاف ہے،بعض رملہ بنت ربیعہ کا اوربعض حضرت عثمان کی اولاد کا غلام بتاتے ہیں۔
### فضل وکمال
اگرچہ ابوالزناد غلام تھے،لیکن اقلیم علم کے تاجدار تھے،اکابر تابعین کے بعد جو بزرگوار علم کے مسند نشین ہوئے،ان میں ایک نام ابو الزناد کا بھی ہے،ان کو جملہ علوم میں یکساں دستگاہ حاصل تھی، امام نووی لکھتے ہیں ہیں کہ ان کی ثناء وصفت،ان کے وفورِ علم ان کے حفظ،ان کے فضل اورمختلف علوم میں ان کی مہارت ،توثیق اوران کی جلالت پر سب کا اتفاق ہے۔
### حدیث
حدیث میں انھوں نے انس بن مالکؓ ،عائشہ بنت سعد،ابوامام بن سہل بن حنیف سعید بن مسیبؓ، ابو سلمہؓ بن عبد الرحمنؓ، آبان بن عثمانؓ، خارجہ بنت زید بن ثابتؓ، عبید بن حسینؓ عروہ بن زبیرؓ، علی بن حسینؓ،عمرو بن عثمانؓ،عبید اللہ بن عبد اللہ بن عتبہ اورمحمد بن حمزہ اسلمی وغیرہ سے فیض اٹھایا تھا۔
ان بزرگوں کے فیض نے ان کو حدیث کا بڑا جلیل القدر حافظ بنادیا تھا،امام حدیث سفیان ثوری ان کو امیر المومنین فی الحدیث کہتے تھے علامہ ابن سعد ثقہ اورکثیر الحدیث لکھتے ہیں۔
### تلامذہ
ان کے لڑکے عبد الرحمن اورالقاسم،صالح بن کیسان،ابن ابی ملیکہ،اعمش عبید اللہ ابن عمرو بن عجلان ہشام بن عروہ ،شعیب بن ابی حمزہ،ابن اسحٰق ،موسیٰ بن عقبہ سعید بن ابی بلال ،زاہد بن قدامہ اورسفیان وغیرہ ان کے زمرۂ تلامذہ میں تھے۔

### فقہ
فقہ میں بھی امتیازی درجہ رکھتے تھے،ان کا شمار فقہائے مدینہ میں تھا، فقہ میں وہ مشہور فقیہ تابعی ربیعہ رائی کے مقابلہ کے سمجھے جاتے تھے،امام ابو حنیفہ ان کو ربیعہ سے مرحج سمجھتے تھے،ربیعہ سے پہلے انھیں کی ذات مرجوعہ تھی،لیکن ربیعہ کی مسند بچھنے کے بعد ان کا حلقہ درس خالی ہو گیا اوران کے تمام تلامذہ ربیعہ کی طرف رجوع ہو گئے۔ 

### حلقۂ درس کی وسعت
ابو الزناد کی جامعیت کی مناسبت سے ان کا حلقہ درس بھی نہایت وسیع تھا،اس میں مختلف علوم وفنون کے سینکڑوں طلبہ کا ہجوم رہتا تھا،عبد اللہ بن سعید کا بیان ہے،کہ میں نے ابو الزناد کو اس شان سے مسجد نبوی میں داخل ہوتے ہوئے دیکھا ہے کہ ان کے ساتھ طلبہ کا بادشاہوں کے ہجوم جیسا ہجوم تھا، اس ہجوم میں فرائض کے سائلین بھی ہوتے تھے اور حساب کے بھی شعر کے بھی اور معضلات کے بھی (تذکرۃ الحفاظ:1/121)لیث بن سعد کا بیان ہے کہ میں نے ابو الزناد کے پیچھے بہ یک وقت فقہ، شعر و شاعری اورمختلف علوم کے تین تین سو طالب علم دیکھے ہیں، مذہبی علوم کے علاوہ زبان ادب وانشا اورفصاحت و بلاغت میں بھی دستگاہ تھی،علامہ ابن سعد لکھتے ہیں: کان فصیحا بصیر ابا العربیۃ
غیر مذہبی علوم میں حساب میں خصوصیت کے ساتھ بڑی مہارت تھی اس مہارت کی بنا پر کبھی کبھی حکومت کے دفاتر کی جانچ پڑتال ان کے سپرد ہوتی تھی، ایک مرتبہ وہ اسی سلسلہ میں ہشام کے پاس شام گئے تھے۔ 
### عقل وفرزانگی
اس علم کے ساتھ انھوں نے دنیاوی عقل و فرازنگی سے بھی وافر حصہ پایا تھا۔ 

### وفات
باختلافِ روایت رمضان 137 یا 131 میں دفعۃً انتقال ہوا وفات کے وقت چھیا سٹھ سال کی عمر تھی۔
## حوالہ جات

زمرہ:تابعین
پاکستان میں ہجومی تشدد

2014ء تک پاکستان میں ہجومی تشدد مختلف صورتوں جیسے کہ نسلی اور فرقہ وارانہ حملے، فسادات، سرکاری اور عوامی ملکیت کا نقصان اور مسلمان اور غیر مسلم اقلیتوں کے قتل کے واقعات بڑھتے نظر آ رہے تھے۔ 2012ء میں ویڈیو فلم کے خلاف تحریک، 2013ء میں لاہور کے بادامی باغ میں قیام پزیر مسیحی برادری کے گھروں پر حملہ اور 2014ء میں عاشورہ کے موقع پر راولپنڈی میں ایک مسجد اور کئی دکانوں کا جلا دیا جانا، یہ سب پاکستان میں ہر جگہ حاضر ہجوم کے سیاسی اظہار کی چند مثالیں ہیں۔
پاکستان میں ہجومی قتل کے کچھ واقعات اس طرح ہیں:
* مختاراں مائی کی عصمت دری کا معاملہ: 2002ء میں کو میرانوالہ کی پنچایت کے حکم پر 2002ء میں گروہی زنا بالجبر کا نشانہ بنایا گیا تھا۔ اس واقعے کی وجہ سے عالمی برادری اور پاکستانی دانشوروں میں ایک غصے کی لہر دوڑ گئی۔ تاہم اس موقع پر سب سے چونکانے والا بیان اس وقت کے صدر اور فوجی حکمران پرویز مشرف کا تھا جنھوں نے صاف لفظوں میں اپنے ملک میں زنا بالجبر کا یہ کہ کر دفاع کیا تھا:

* مشال خان قتل: یہ عبد الولی خان یونیورسٹی مردان کے ایک پاکستانی مسلم، پشتون طالب علم تھے جنھیں 13 اپریل 2017ء کو مذکورہ جامعہ کے حدود میں مشتعل ہجوم نے توہین مذہب کے الزام میں قتل کیا، حالانکہ یہ الزام سراسر جھوٹ تھا اور قتل کے پس پردہ محرکات کچھ اور تھے۔
* کوٹ رادھا کشن کا واقعہ: 2014 میں کوٹ رادھا کشن میں بھٹہ مزدور جوڑے شہزاد اور شمع کا قتل اس وجہ سے کیا گیا تھا۔ یہ قتل زندہ جلاکر کیا گیا تھا۔ قتل کی وجہ یہ جھوٹی اطلاع تھی کہ اس جوڑے نے قرآن کے صفحات کو پھاڑ کر کچرے میں ڈال دیا تھا۔ عدالت نے ایذا رسانی اور قتل کے 20 ملزمین کو بری کر دیا تھا۔

## مزید دیکھیے
* ناموسی قتل
* پاکستان میں ناموسی قتل
* بھارت میں ناموسی قتل
* دیماپور میں بلوا، 2015ء
* دادری میں بلوا، 2015ء
* ریاست گجرات (بھارت) میں 2002ء کے فسادات
* بھارت میں ہجومی تشدد

## حوالہ جات

زمرہ:ہجومی مقتولین
زمرہ:پاکستانی معاشرتی ثقافت
دھولا گڑھ (ضلع ہاوڑہ)

**دھولا گڑھ** (بنگالی: دھولا گوڑھی) بھارت کی ریاست مغربی بنگال کے ضلع ہاوڑہ کے شہر ہاوڑہ کا ایک گاؤں ہے۔ دھولاگڑھ پریزیڈینسی ڈویژن کا حصہ ہے۔

دھولا گوڑھی کا رمز 711302 ہے اور اس کا ڈاک کا صدر دفتر آندُل-موڑی میں ہے۔ دھولاگڑھی، گنگادھرپور، باں ہاریش پور، بکی ہاکولا اور دیول پور اس کے نواحی دیہات ہیں۔
## حوالہ جات

زمرہ:ضلع ہاوڑہ کے گاؤں
زمرہ:بنگالی زبان بولنے والے ممالک اور علاقہ جات
ابو عثمان نہدی

**ابو عثمان نہدی** تابعین اکابر کے زمرہ میں شمار کیے جاتے ہیں۔

### نام ونسب
عبد الرحمن نام، ابو عثمان کنیت، کنیت ہی سے مشہور ہیں، نسب نامہ یہ ہے، عبد الرحمن ابن مل بن عمرو بن عدی بن وہب بن ربیعہ بن سعد بن خزیمہ بن کعب بن رفاعہ بن مالک بن نہدا بن زید بن لیث بن سود بن اسلم بن الحاف بن قضاعہ۔

### اسلام
ابو عثمان نے جاہلیت اوراسلام دونوں کا زمانہ پایا تھا زمانہ جاہلیت میں عام عربوں کی طرح بتوں کی پرستش کرتے تھے،عہد رسالت میں اسلام قبول کیا لیکن آنحضرت ﷺ کی زیارت سے محروم رہے،لیکن صدقات برابر آنحضرت ﷺ کے تحصیلداروں کو ادا کرتے تھے۔ 
### عہد فاروقی
عہد صدیقی میں ان کا پتہ نہیں چلتا، حضرت عمر کے عہدِ خلافت میں مدینہ آئے اور عراق کی اکثر مہموں قادسیہ ،جلولاء،نہاوند،سروند،یرموک وغیرہ میں شرکت کی سعادت حاصل کی تھی۔ 
 
### فضل وکمال
علمی اعتبار سے کوئی ممتاز شخصیت نہ رکھتے تھے،لیکن سلمان فارسی کی صحبت میں بارہ سال رہے تھے  ان کے فیض صحبت سے اتنا علم حاصل ہو گیا تھا کہ علما میں شمار ہوتا تھا۔
### حدیث
حدیث میں حضرت عمر،علی،سعد،سعید،طلحہ،سلمان فارسی،ابن مسعود،حذیفہ،ابوذر،ابی بن کعب،اسامہ بن زید،بلال،حنظلہ کاتب،ابو سعید خدری اورابو موسیٰ اشعری جیسے اکابر صحابہ سے ان کی روایات ملتی ہیں۔
ثابت البنانی،قتادہ،عاصم الاحول،سلیمان التیمی،خالد الخداء،ایوب سختیانی اورحمید الطویل جیسے ممتاز علما ان کے فیض یافتہ تھے۔
### عبادت وریاضت
ابو عثمان کا امتیازی وصف ان کی عبادت وریاضت اوران کا زہد وتقویٰ تھا،اس میں وہ اپنے معاصرین میں ممتاز شخصیت رکھتے تھے،حافظ ذہبی لکھتے ہیں کہ وہ عالم قائم اللیل اورصائم النہار تھے،نمازیں اتنی پڑھتے تھے کہ بے ہوش ہو ہوجاتے تھے۔

ان کا دامن کسی معصیت سے آلودہ نہیں ہوا،ان کے تلمیذ سلیمان التیمی کا بیان ہے کہ جہاں تک میرا خیال ہے،ان سے کبھی کوئی گناہ سرزد نہیں ہوا۔
(ایضاً)
### ذکر خدا
فرماتے تھے میں جانتا ہوں کہ خدا مجھے کس وقت یاد کرتا ہے کس نے پوچھا کیسے فرمایا اللہ تبارک وتعالیٰ فرماتا ہے :اذکرونی اذکرکم اس لیے جب میں اس کو یاد کرتا ہوں تو وہ بھی مجھے یاد کرتا ہے اورجب ہم اس سے دعا کرتے ہیں تو اس کی قسم وہ قبول کرتا ہے،پھر فرماتا ہے۔
 
### وفات
سنہ وفات کے بارہ میں اختلاف ہے بروایت صحیح 100 یا اس کے لگ بھگ انتقال فرمایا،اس وقت ایک سو تیس سال کی عمر تھی۔

## حوالہ جات

زمرہ:تابعین
زمرہ:مخضرمین
زمرہ:قضاعہ
کمیونسٹ پارٹی آف انڈیا (مارکسسٹ-لیننسٹ)

**کمیونسٹ پارٹی آف انڈیا (مارکسسٹ–لیننسٹ)** ایک بھارتی کمیونسٹ پارٹی تھی، جو سنہ 1969ء میں قائم ہوئی۔ اور 1972ء میں تحلیل ہو گئی۔

## حوالہ جات

زمرہ:1969ء میں قائم ہونے والی سیاسی جماعتیں
زمرہ:مغربی بنگال میں سیاسی جماعتیں
زمرہ:بھارت میں 1969ء کی تاسیسات
زمرہ:بھارت میں 1972ء کی تحلیلات
زمرہ:1972ء میں تحلیل سیاسی جماعتیں
زمرہ:ویکی ڈیٹا سے مختلف مختصر وضاحت
زمرہ:بھارت میں کالعدم سیاسی جماعتیں
زمرہ:بھارت کی اشتمالی جماعتیں
زمرہ:بھارت کی سیاسی جماعتیں
زمرہ:ایشیاء کی اشتمالی جماعتیں

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
کولمبیا یونیورسٹی

**کولمبیا یونیورسٹی**  ریاستہائے متحدہ امریکا کے شہر نیو یارک سٹی واقع ایک نجی تحقیقی یونیورسٹی ہے۔ 1754ء میں قائم ہوئی اور ریاست نیو یارک کی سب سے قدیم جامعہ ہے۔

## حوالہ جات

زمرہ:استعماری دانشگاہیں
زمرہ:1750ء کی دہائی میں قائم ہونے والے تعلیمی ادارے
زمرہ:1754ء میں قائم ہونے والی تنظیمیں
زمرہ:نیو یارک (ریاست) میں نجی جامعات اور کالج
زمرہ:مینہٹن میں جامعات اور کالج
زمرہ:ویکی ڈیٹا سے مطابقت رکھنے والی مختصر تفصیل
تالکٹورا اسٹیڈیم

**تالکٹورا اسٹیڈیم** نئی دہلی، بھارت میں واقع ایک اندرونِ چار دیواری اسٹیڈیم ہے۔ اسٹیڈیم میں 3035 افراد کی گنجائش ہے۔ نئی دہلی بلدیاتی کونسل کے پاس اس کی باگ دوڑ ہے۔
## حوالہ جات

زمرہ:بھارت میں اندرون چار دیواری میدان
زمرہ:بھارت میں باکسنگ کے مقامات
زمرہ:نئی دہلی
ترگت الپ

**ترگت الپ** (؛ ولادت 1265ء - وفات 1335ء) ماقبل سلطنت عثمانیہ کے غازی تھے۔ وہ ارطغرل کے سچے دوست، ساتھی اور ہمدرد تھے۔ ارطغرل کی وفات کے بعد ترگت الپ سلطنت عثمانیہ کے بانی عثمان اول کے بھی وفادار رہے اور حکومت میں ان کے معاون تھے۔
انھوں نے 70 برس کی لمبی عمر پائی اور آخر وقت تک میدان جنگ میں سرگرم رہے۔ بچپن میں منگولوں نے ان کے والدین کو شہید کر دیا تھا۔ ان کا ہتھیار ان کا مشہور کلہاڑا تھا اور وہ واحد جنگجو ہیں جنھوں نے تیغ و سناں کی بجائے کلہاڑے کو اپنا ہتھیار بنایا۔

ان کا مقبرہ ترگت الپ گاؤں انیگول، ترکی کے قبرستان میں واقع ہے۔ ارطغرل غازی کے مقبرہ کے باہر ترگت الپ کے نام سے منسوب ایک اعزازی قبر بھی ہے جو ان کی اصلی آرامگاہ نہیں ہے۔‏
سلطنت عثمانیہ کے پہلے چیف آف آرمی اسٹاف جس نے 99 سال کی عمر میں سلطنت کا پہلا شہر اناضول فتح کیا
سلطنت کے چار نسلوں کے ساتھ ملکر جنگیں لڑیں
ارطغرل کا سب سے وفادار سپوت جس نے ارطغرل کی موت کے بعد اس کے بیٹے اور پوتے کا بھی ساتھ دیا،
‏جنگ میں تلوار کی جگہ کلہاڑیوں کا استعمال کرتے تھے , زندگی میں سات کلہاڑیاں استعمال کیں جو آج استنبول کے ملٹری عجائب گھر میں موجود ہیں
ایک سو پچیس سال کی عمر میں ایک قلعہ کو فتح کرتے وقت اس حالت میں شہید ہوئے کہ کلہاڑی ان کے ہاتھ میں تھی اور سینے سے خون بہہ بہہ کر ریتلی زمین کو سیراب کررہا تھا

## وراثت
1877ء میں روس ترکی جنگ (1877ء-1878ء) کے دوران میں موجودہ بلغاریہ کے مسلمانوں نے ایک شہر بسایا جس کا نام سلطان کے مشورہ سے ترگت الپ کے نام پر تورگوتالپ رکھا گیا۔
1986ء میں اس علاقہ کو قصبہ کا درجہ دیا گیا۔ یہاں کی معیشت کاشت کاری پر منحصر ہے۔ اہم فصلوں میں تمباکو، کپاس، زیتون، ٹماٹر اور گیہوں ہیں۔ کچھ شہری پاورپلانٹ اور کوئلہ کی کانوں میں بھی کام کرتے ہیں۔

ترک ٹی وی چینل ٹی آر ٹی 1 نے دیریلش: ارطغرل نامی ایک ٹیلی ویژن سلسلہ شروع کیا ہے جو ارطغرل اور سلطنت عثمانیہ کے واقعات پر مشتمل ہے۔ اس میں ترگت الپ کا کردار ایک ترکی اداکار نے نبھایا ہے۔

## کلہاڑا
ترگت کا ہتھیار ان کا کلہاڑا تھا جو اب ترک عجائب گھر کی زینت ہے۔ کلہاڑا 92 سینٹی میٹر طویل اور 1650 (1 کلو=650 گرام) وزنی تھا۔ بسری اسٹیل سے بنا یہ کلہاڑا دو دھاری تھا۔ دستہ میں چمڑا لگا ہوا ہے۔ ان کا کلہاڑا مشرق و مغرب میں اب تک کا سب سے مضبوط کلہاڑا مانا جاتا ہے۔

## حوالہ جات

## مزید دیکھیے
* سلیمان شاہ
* دیریلش: ارطغرل
* غازی (جنگجو)
* سلطنت عثمانیہ
* علاء الدین کیقباد اول
* سلاجقہ روم
* الپ ارسلان
* سلجوقی سلطنت

زمرہ:شخصیات سلطنت عثمانیہ
زمرہ:مسلم حکمران
زمرہ:چودہویں صدی کی عثمانی شخصیات
زمرہ:تیرہویں صدی کی سلطنت عثمانیہ کی شخصیات
زمرہ:ترک حکمران
زمرہ:عثمانی عسکری شخصیات
زمرہ:ترکیہ میں تدفین
مسائل فلسفہ

مسائلِ فلسفہ نامی کتاب برٹرانڈ رسل نے 1912 میں لکھی اور اس میں فلسفے کے مسائل کو سمجھانے کی کوشش کی گئی ہے۔ مصنف کا خیال ہے کہ فلسفے کے مسائل پر توجہ مرکوز کرنے سے مثبت اور تعمیری بحث کا آغاز ہوگا۔ اس طرح رسل نے مابعد الطبیعات کی بجائے علم پر توجہ دی ہے یعنی اگر ایک بیرونی شے کے ہونے کے بارے یقین نہیں ہے تو اس کے بارے ہمیں محض امکانات کی بنیاد پر علم ہو سکتا ہے۔ سو کسی بیرونی شے کے وجود کو ہم محض اپنے حسی اعضا کے ذریعے رد نہیں کر سکے۔

رسل اس کتاب میں اپنے قارئین کو 1910 کو واقفیت سے علم اور تعریف سے علم کا فرق سمجھاتا ہے۔ اس کے علاوہ افلاطون، ارسطو، ڈیکارٹ، ڈیوڈ ہیوم، جان لوک، ایمانوئل کانٹ، جارج ویلہم اور دیگر کے اہم نظریات سے متعارف کراتا ہے تاکہ عام قاری اور محققین، دونوں کو برابر سمجھ میں آ سکے۔

آگے کے صفحات میں میں نے فلسفے سے متعلق ان موضوعات پر بات کی ہے جن پر منفی تنقید مناسب محسوس نہیں ہوئی۔ اس وجہ سے موجودہ کتاب میں علم کے نظریے کو مابعد الطبعیات پر زیادہ جگہ دی گئی ہے۔ جن موضوعات پر فلسفی پہلے سے بہت کچھ لکھ چکے ہیں، پر میں نے زیادہ توجہ نہیں دی۔
برٹرانڈ رسل، فلسفے کے مسائل کا پیش لفظ

زمرہ:1912ء کی کتابیں
زمرہ:برٹرینڈ رسل کی کتابیں
زمرہ:انگریزی زبان میں کتابیں
زمرہ:1912ء کی غیر افسانوی کتب
بورڈ آف انٹرمیڈیٹ اینڈ سیکنڈری ایجوکیشن، ڈیرہ غازی خان

**بورڈ آف انٹرمیڈیٹ اینڈ سیکنڈری ایجوکیشن** ، ڈیرہ غازی خان ایک سرکاری تعلیمی بورڈ ہے جو چوک سرور ولی میں واقع ہے
اس میں ہر سال لاکھوں کی تعداد میں طلبہ وطالبات امتحان پاس کرتے ہیں یہ بورڈ پنجاب بورڈ کے تحت کام کررہا ہے ڈی جی خان بورڈ کو پنجاب کے تمام تعلیمی بورڈز پر سبقت حاصل ہے پنجاب میں سب سے زیادہ رقبہ پر پھیلا ہوا ہے اس میں ضلع ڈیرہ غازی خان راجن پور مظفرگڑھ لیہ اور حال ہی میں بننے والے نئے اضلاع کوٹ ادو اور ضلع تونسہ بھی اسی تعلیمی بورڈ میں شامل ہیں۔

## دائرہ کار
ڈی جی خان بورڈ کے دائرہ اختیار میں مندرجہ ذیل اضلاع شامل ہیں:

* ضلع ڈیرہ غازی خان
* ضلع مظفر گڑھ
* ضلع لیہ
* ضلع راجن پور
• ضلع کوٹ ادو
ضلع تونسہ شریف

## مزید دیکھیے
* پاکستان میں تعلیمی بورڈوں کی فہرست
* فیڈرل بورڈ آف انٹرمیڈیٹ اینڈ سیکنڈری ایجوکیشن
* بورڈ آف سیکنڈری ایجوکیشن، کراچی
* بورڈ آف انٹرمیڈیٹ اینڈ سیکنڈری ایجوکیشن، لاہور
* بورڈ آف انٹرمیڈیٹ اینڈ سیکنڈری ایجوکیشن، فیصل آباد
* بورڈ آف انٹرمیڈیٹ اینڈ سیکنڈری ایجوکیشن، حیدرآباد
* بورڈ آف انٹر میڈیٹ اینڈ سکینڈری ایجوکیشن، راولپنڈی
* بورڈ آف انٹرمیڈیٹ اینڈ سیکنڈری ایجوکیشن، ملتان
* بورڈ آف انٹرمیڈیٹ اینڈ سیکنڈری ایجوکیشن گوجرانوالہ
* بورڈ آف انٹرمیڈیٹ اینڈ سیکنڈری ایجوکیشن، ساہیوال
* بورڈ آف انٹرمیڈیٹ اینڈ سیکنڈری ایجوکیشن، سرگودھا
* بورڈ آف انٹرمیڈیٹ اینڈ سیکنڈری ایجوکیشن، بہاولپور

## بیرونی روابط
* ڈی جی خان بورڈ کی آفیشل ویب گاہ۔

ڈیرہ غازی خان
زمرہ:تعلیم کے متعلق نامکمل مضامین
زمرہ:پاکستان کے نامکمل مضامین
بورڈ آف انٹرمیڈیٹ اینڈ سیکنڈری ایجوکیشن، فیصل آباد

**انٹرمیڈیٹ اینڈ سیکنڈری ایجوکیشن ، فیصل آباد (بی آئی ایس ای فیصل آباد)** فیصل آباد ڈویژن میں انٹرمیڈیٹ (ہائر سیکنڈری) اور سیکنڈری (ہائی اسکول) تعلیم کے لیے معائنہ کرنے والا بورڈ ہے۔

## تعارف۔
فیصل آباد بورڈ کا قیام 1988 میں ہوا تھا۔ بورڈ کا موجودہ دائرہ اختیار سب سے پہلے بورڈ آف انٹرمیڈیٹ اینڈ سیکنڈری ایجوکیشن ، سرگودھا کی نگرانی میں ہوا۔ اس کی مرکزی عمارت فیصل آباد بین الاقوامی ہوائی اڈے کے قریب مرکزی جھنگ روڈ پر ہے۔

## دائرہ کار
فیصل آباد بورڈ کے دائرہ اختیار میں فیصل آباد ڈویژن شامل ہے جس میں مندرجہ ذیل اضلاع شامل ہیں:

* فیصل آباد
* چنیوٹ
* ٹوبہ ٹیک سنگھ
* جھنگ

## مزید دیکھیے
* پاکستان میں تعلیمی بورڈوں کی فہرست
* فیڈرل بورڈ آف انٹرمیڈیٹ اینڈ سیکنڈری ایجوکیشن
* بورڈ آف سیکنڈری ایجوکیشن، کراچی
* بورڈ آف انٹرمیڈیٹ اینڈ سیکنڈری ایجوکیشن، لاہور
* بورڈ آف انٹرمیڈیٹ اینڈ سیکنڈری ایجوکیشن، حیدرآباد
* بورڈ آف انٹر میڈیٹ اینڈ سکینڈری ایجوکیشن، راولپنڈی
* بورڈ آف انٹرمیڈیٹ اینڈ سیکنڈری ایجوکیشن، ملتان
* بورڈ آف انٹرمیڈیٹ اینڈ سیکنڈری ایجوکیشن گوجرانوالہ
* بورڈ آف انٹرمیڈیٹ اینڈ سیکنڈری ایجوکیشن، ساہیوال
* بورڈ آف انٹرمیڈیٹ اینڈ سیکنڈری ایجوکیشن، ڈیرہ غازی خان
* بورڈ آف انٹرمیڈیٹ اینڈ سیکنڈری ایجوکیشن، سرگودھا
* بورڈ آف انٹرمیڈیٹ اینڈ سیکنڈری ایجوکیشن، بہاولپور

## بیرونی روابط
* فیصل آباد بورڈ کی سرکاری ویب گاہ۔

فیصل آباد
زمرہ:تعلیم کے متعلق نامکمل مضامین
زمرہ:پاکستان کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
اگست 26

26 اگست 2019 انڈیا کے زیر قبضہ کشمیر میں کرفیو کا 23 روز ہے۔مقبوضہ وادی میں ہر طرف انڈین فوجیوں کا راج  ہے۔گانگرس کے راہنماوں راہول گاندھی اور غلام نبی آزاد کو مقبوضہ وادی میں داخل ہونے سے روگ دیا گیا ہے۔انڈیا نے آرٹیکل 370 ختم کر کے کشمیر کی خصوصی حثیت کا خاتمہ کر دیا ہے جس کی وجہ سے پاکستان اور ا نڈیا کے درمیان  سخت کشیدگی پائ جاتی ہے اور دونوں اٹیمی طاقتوں کے درمیان جنگ کا خطرہ پیدا ہو گیا ہے۔
احمد صغیر صدیقی

**احمد صغیر ** اردو زبان کے ممتاز شاعر، نقاد اور افسانہ نگار۔

## پیدائش
20 اگست 1938ء کو بہرائچ (بھارت) میں پیدا ہوئے۔
## تعلیم
تقسیم ہند کے بعد احمد صغیر پاکستان آگئے۔ کراچی یونیورسٹی سے گریجویشن کیا۔
## ملازمت
انھیں زرعی ترقیاتی بنک لمیٹڈ میں ملازمت مل گئی۔1994ء میں ڈپٹی ڈائرکٹر کے عہدے پر پہنچنے کے بعد انھوں نے اختیاری ریٹائرمنٹ لے لی۔
## ادبی ذوق
انھیں لکھنے کا شوق لڑکپن سے تھا۔ 1954ء سے انھوں نے باقاعدہ طور پر لکھنے کا آغاز کیا۔ ابتدا انھوں نے نظموں اور افسانے سے کی۔ دوران ملازمت بھی انھوں نے لکھنے پڑھنے کا شغل جاری رکھا۔ وہ ایک اچھے کہانی نویس، ادیب، نقاد اور شاعر تھے۔
## تصانیف
ان کی ترجمہ کردہ کہانیوں کے چار مجموعے شایع ہوئے، جن میں "دنیا کے بہترین کہانیاں" "دنیا کی مختصر بہترین کہانیاں" "دنیا کی بہترین عجیب کہانیاں" اور "دنیا کے بہترین اسیبی کہانیاں" شامل ہیں۔ انھوں نے نفسیات اور پر اسرار علوم پر بھی دو درجن سے زائد کتابیں لکھی۔ مترجم ہونے کے ساتھ وہ ایک بہترین شاعر، ادیب اور نقاد بھی تھے۔ بطور نقاد ان کے تنقیدی مضامین کا مجموعہ گوشے اور جالے کے نام سے 2002 میں شایع ہوا۔ اور بطور شاعر ان کے چار شعری مجموعے "سمندری انکھیں" 1972 "کاسنی گلپوش دریچے" 1982 "اطراف" 1992 اور "لمحوں کی گنتی" 2002 میں شایع ہوئیں۔ انھوں نے افسانوں کا انتخاب کرکے "ادھ کھلی کھڑکیاں" کے نام سے ایک کتاب بھی مرتب کی تھی۔ وہ پاکستان کے مشہور ڈائجسٹوں میں مسلسل لکھتے رہے،

## وفات
12 ستمبر 2017ء کو امریکا میں وفات پائی،

## حوالہ جات

* پیمانۂ غزل(جلد دوم)،محمد شمس الحق
* احمد صغیر صدیقی کی profile | ریختہ
* ممتازشاعر احمد صغیر صدیقی امریکا میں انتقال کرگئے

زمرہ:1938ء کی پیدائشیں
زمرہ:2017ء کی وفیات
زمرہ:اتر پردیش کے شعرا
زمرہ:پاکستانی اردو شعرا
زمرہ:بہرائچ کی شخصیات
زمرہ:بہرائچ کے شعراء
زمرہ:بیسویں صدی کے پاکستانی شعرا
بابچی

ادویاتی پودوں میں **بابچی** (سوریلیا کوریلیفولیا) کو ایک خاص اہمیت حاصل ہے۔ اس کے بیجوں کا سفوف کوڑھ کی بیماری کے لیے بہت مفید ہے۔ اس کے بیج سانپ، بچھو کے کاٹنے اور جلدی بیماریوں میں کثرت سے استعمال کیے جاتے ہیں۔ بابچی Fabaceae خاندان سے تعلق رکھنے والا ادویاتی پودا ہے جو ہندی اور چینی روایاتی ادوایات میں استعمال ہوتا ہے۔ ہندی میں اسے بابچی، عربی میں زفتية بندقية الأوراق یا البابتشي، فارسی میں بابچی یا باکوچی، سنسکرت میں دا کوچی، تیلگو میں کار بوگی اور لاطینی میں (Psoralea Corylifoliaq) کہتے ہیں۔ اس کا نباتاتی نام Psoralea corylifolia ہے۔
## نباتی نام
Psoralea corylifolia

## مترادف نام
باکوچی

## مزاج
گرم خشک درجہ دوم

## ماہیت
اس کا پودا 3 فٹ یا اس سے زیادہ اونچا ہو سکتا ہے، پتے سبز رنگ کے ہوتے ہیں، ہر پتے کی جڑ میں ایک خوشہ لگا رہتا ہے، جو شہتوت سے ملتا جلتا ہوتا ہے، اس میں چھوٹے چھوٹے سفید اور گلابی رنگ کے پھول ہوتے ہیں ـ اس کے بعد تخم لگتے ہیں، جو گول بادامی رنگ کے سیاہی مائل اور چپٹے ہوتے ہیں، گردے کی شکل کے اور نہایت سخت ہوتے ہیں، ذائقہ تلخ ہوتا ہے، چبانے سے زبان ہر سختی آجاتی ہے، ان پر ایک چپکنے والی رطوبت ہوتی ہے، تخم ہی دوا کے طور پر استعمال کیے جاتے ہیں، اس کی جائے پیدائش ہندوستان، شری لنکا اور امریکا ہےـ

## افعال
مصفی خون، جالی، مقوی معدہ، قاتل کِرم شکم، منضج بلغم

## مواقع استعمال
برص ودیگر جلدی امراض، قبض، کرم شکم، بلغمی امراض، میں مستعمل ہےـ

## مقدار خوراک
1 سے 3 گرام

## مرکبات
سفوف برص، دواء برص

## کیمیائی اجزا
تیل، مصل الدم، شکر، وغیرہ

## طریقہ استعمال
سفوف کے طور پرـ

زمرہ:1753ء میں مترشح کردہ نباتات
زمرہ:لڑھک بوٹیاں
زمرہ:طبی پودے
زمرہ:جڑی بوٹیاں
زمرہ:ویکی ڈیٹا سے مختلف مختصر وضاحت
جیوکسل

**جیوکسل**  ایسے پودے کو کہا جاتا ہے جس کی کلاں، چوبی جڑیں زیر زمین پھیلی ہوتی ہیں۔ ایسے پودے بالخصوص پلائیوسین (جدید تر عصر) میں مختلف پودوں کے خاندانوں میں جداگانہ نشو و نما پائے اور آگے چل کر دو ملین سالوں کے اندر پھیلے۔ ان کے قریبی رشتے داروں کے برعکس یہ پودے زیادہ بارش والے اور زیادہ آتشی علاقوں میں نشو و نما پائے۔ ان کو بعض اوقات **زیر زمین شجرات** (underground trees) اور جہاں یہ اگتے ہیں اسے **زیر زمین جنگلات** (underground forests) کہتے ہیں۔

## حوالہ جات

زمرہ:جنگلی ماحولیات
پاکستان میں تعلیمی بورڈوں کی فہرست

درج ذیل بورڈ آف ایجوکیشن پاکستان میں موجود ہیں: 

## گورنمنٹ بورڈ

### انٹرمیڈیٹ اور سیکنڈری ایجوکیشن بورڈز۔
**اسلام آباد۔** 

*فیڈرل بورڈ آف انٹرمیڈیٹ اینڈ سیکنڈری ایجوکیشن۔

**پنجاب۔** 

* بورڈ آف انٹرمیڈیٹ اینڈ سیکنڈری ایجوکیشن ، فیصل آباد۔ 
* انٹرمیڈیٹ اینڈ سیکنڈری ایجوکیشن بورڈ ، بہاولپور۔ 
* بورڈ آف انٹرمیڈیٹ اینڈ سیکنڈری ایجوکیشن ، گوجرانوالہ۔ 
* بورڈ آف انٹرمیڈیٹ اینڈ سیکنڈری ایجوکیشن ، لاہور۔ 
* بورڈ آف انٹرمیڈیٹ اینڈ سیکنڈری ایجوکیشن ، ملتان۔ 
* بورڈ آف انٹرمیڈیٹ اینڈ سیکنڈری ایجوکیشن ، راولپنڈی۔ 
* انٹرمیڈیٹ اینڈ سیکنڈری ایجوکیشن بورڈ ، ساہیوال۔ 
* بورڈ آف انٹرمیڈیٹ اینڈ سیکنڈری ایجوکیشن ، سرگودھا۔ 
* بورڈ آف انٹرمیڈیٹ اینڈ سیکنڈری ایجوکیشن ، ڈیرہ غازیخان۔

**سندھ۔** 

* بورڈ آف انٹرمیڈیٹ ایجوکیشن ، کراچی۔ 
* ثانوی تعلیم بورڈ ، کراچی۔ 
* بورڈ آف انٹرمیڈیٹ اینڈ سیکنڈری ایجوکیشن ، سکھر۔ 
* بورڈ آف انٹرمیڈیٹ اینڈ سیکنڈری ایجوکیشن ، حیدرآباد۔ 
* بورڈ آف انٹرمیڈیٹ اینڈ سیکنڈری ایجوکیشن ، لاڑکانہ۔ 
* انٹرمیڈیٹ اینڈ سیکنڈری ایجوکیشن بورڈ ، میرپورخاص۔ 

**خیبر پختونخوا۔** 

* بورڈ آف انٹرمیڈیٹ اینڈ سیکنڈری ایجوکیشن ، ایبٹ آباد۔ 
* انٹرمیڈیٹ اینڈ سیکنڈری ایجوکیشن بورڈ ، بنوں۔ 
* انٹرمیڈیٹ اینڈ سیکنڈری ایجوکیشن بورڈ ، ملاکنڈ۔ 
* بورڈ آف انٹرمیڈیٹ اینڈ سیکنڈری ایجوکیشن ، پشاور۔ 
* انٹرمیڈیٹ اینڈ سیکنڈری ایجوکیشن بورڈ ، کوہاٹ۔ 
* بورڈ آف انٹرمیڈیٹ اینڈ سیکنڈری ایجوکیشن ، مردان۔ 
* بورڈ آف انٹرمیڈیٹ اینڈ سیکنڈری ایجوکیشن ، سوات۔ 
* بورڈ آف انٹرمیڈیٹ اینڈ سیکنڈری ایجوکیشن ، ڈیرہ اسماعیل خان۔ 

**بلوچستان۔** 

* بورڈ آف انٹرمیڈیٹ اینڈ سیکنڈری ایجوکیشن ، کوئٹہ۔ 
* انٹرمیڈیٹ اینڈ سیکنڈری ایجوکیشن بورڈ ، تربت۔ 
* انٹرمیڈیٹ اینڈ سیکنڈری ایجوکیشن بورڈ ، لورالائی۔ 
* بورڈ آف انٹرمیڈیٹ اینڈ سیکنڈار ایجوکیشن ، خضدار۔ 
* بورڈ آف انٹرمیڈیٹ اینڈ سیکنڈار ایجوکیشن ، ڈیرہ مراد جمالی۔ 

**آزاد جموں و کشمیر۔** 

* اے جے کے بورڈ آف انٹرمیڈیٹ اینڈ سیکنڈری ایجوکیشن ، میرپور۔ 

### ٹیکنیکل ایجوکیشن بورڈ
**پنجاب۔** 

* پنجاب بورڈ آف ٹیکنیکل ایجوکیشن ، لاہور۔ 

**خیبر پختونخوا۔** 

* خیبر پختونخوا بورڈ آف ٹیکنیکل ایجوکیشن ، پشاور۔ 

**سندھ۔** 

* سندھ بورڈ آف ٹیکنیکل ایجوکیشن ، کراچی۔ 

## نجی بورڈ
وفاق المدارس العربیہ پاکستان 
* آغا خان یونیورسٹی امتحانات بورڈ۔ 
* ضیاءالدین یونیورسٹی امتحانات بورڈ۔ 
زمرہ:پاکستان تعلیم متعلقہ فہرستیں
بورڈ آف انٹرمیڈیٹ اینڈ سیکنڈری ایجوکیشن، لاہور

**بورڈ آف انٹرمیڈیٹ اینڈ سیکنڈری ایجوکیشن ، لاہور (بی آئی ایس ای لاہور)** لاہور ڈویژن میں ایک ثانوی اور انٹرمیڈیٹ تعلیم کا بورڈ ہے۔

## جائزہ
لاہور بورڈ پورے ملک میں تعلیم کا مرکزی دھارا ہے۔ اسے پاکستانکا سب سے بڑا تعلیمی بورڈ سمجھا جاتا ہے۔ اس بورڈ کے ذریعے ہر سال میٹرک اور انٹرمیڈیٹ کے امتحانات میں تقریبا 20 لاکھ طلبہ کا معائنہ کیا جاتا ہے۔ 

## دائرہ کار
1954 میں اپنے قیام کے وقت ، بورڈ کو صوبہ پنجاب ، بلوچستان ، آزاد کشمیر اور شمالی علاقہ جات (موجودہ گلگت بلتستان ) میں امتحانات لینے کے لیے وسیع علاقہ ملا۔ بیرون ملک مقیم امیدواروں کی امتحانات کے لیے ، بورڈ نے کویت اور نیروبی ( کینیا ) میں امتحانی مراکز کا بھی قیام کیا۔  بورڈ کا موجودہ دائرہ اختیار صرف لاہور ، قصور ، شیخوپورہ اور ننکانہ صاحب (لاہور ڈویژن) کے اضلاع تک محدود ہے۔

## مزید دیکھیے
* پاکستان میں تعلیمی بورڈوں کی فہرست
* فیڈرل بورڈ آف انٹرمیڈیٹ اینڈ سیکنڈری ایجوکیشن
* بورڈ آف سیکنڈری ایجوکیشن، کراچی
* بورڈ آف انٹرمیڈیٹ اینڈ سیکنڈری ایجوکیشن، فیصل آباد
* بورڈ آف انٹرمیڈیٹ اینڈ سیکنڈری ایجوکیشن، حیدرآباد
* بورڈ آف انٹر میڈیٹ اینڈ سکینڈری ایجوکیشن، راولپنڈی
* بورڈ آف انٹرمیڈیٹ اینڈ سیکنڈری ایجوکیشن، ملتان
* بورڈ آف انٹرمیڈیٹ اینڈ سیکنڈری ایجوکیشن گوجرانوالہ
* بورڈ آف انٹرمیڈیٹ اینڈ سیکنڈری ایجوکیشن، ساہیوال
* بورڈ آف انٹرمیڈیٹ اینڈ سیکنڈری ایجوکیشن، ڈیرہ غازی خان
* بورڈ آف انٹرمیڈیٹ اینڈ سیکنڈری ایجوکیشن، سرگودھا
* بورڈ آف انٹرمیڈیٹ اینڈ سیکنڈری ایجوکیشن، بہاولپور

## حوالہ جات

## بیرونی روابط
تعلیمی بورڈ لاہور کی سرکاری ویب گاہ۔

لاہوربورڈ کا دائرہ اختیار (طاقت)

لاہور
زمرہ:پاکستان میں 1954ء کی تاسیسات
زمرہ:لاہور میں تعلیم
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
میر تنہا یوسفی

**محمد صالح** المعروف **میر تنہا یوسفی** (پیدائش: 1 جنوری 1955ء– وفات: 26 اگست 2019ء) اردو اور پنجابی کے ناول نگار ادیب اور شاعر تھے۔ میر تنہا یوسفی کو 2005ء میں اکادمی ادبیات پاکستان کی طرف سے کتاب ”کالا چانن“ پر سید وارث شاہ ایوارڈ سے نوازا گیا اس کے علاوہ مسعود کھدر پوش ایوارڈ سے تین دفعہ نوازا گیا اور رائٹرز گلڈ ایوارڈ بھی دیا گیا۔

میر تنہا یوسفی یکم جنوری 1955میں سیالکوٹ میں پیدا ہوائے۔ ان کی کتابیں ’’سورج اگن تائیں‘‘، ’لکنت‘‘، ’’تریہہ‘‘، ’’اک سمندر پار‘‘، ’’کھدو‘‘، ’’کالا چانن‘‘،’’تے فیر‘‘ اور ’’کیکر نوں پچھ‘‘ پنجابی اور اردو ادب کاسرمایہ ہیں
26 اگست 2019ء کو وفات پاگئے۔

## حوالہ جات

زمرہ:1955ء کی پیدائشیں
زمرہ:2019ء کی وفیات
زمرہ:پاکستانی ماہرین ارضیات
زمرہ:پاکستانی مصنفین
زمرہ:پنجابی زبان کے مصنفین
زمرہ:پنجابی زبان کے شعرا